Document ID: 31999D0661

KOMISIJAS LĒMUMS
(1999. gada 9. septembris),
ar kuru groza Lēmumus 79/491/EEK un 80/765/EEK, ar ko nosaka kodu un standartnoteikumus vīnogulāju stādījumu platību pamatapsekojumu datu un starpposma statistikas pārskata datu transkripcijai mašīnlasāmā formā
(paziņots dokumentā ar numuru C (1999) 2703)
(1999/661/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 357/79 par statistikas pārskatiem attiecībā uz vīnogulāju stādījumu platībām1, kurā jaunākie grozījumi izdarīti ar Padomes Regulu (EK) Nr. 2329/982, un jo īpaši tās 4. panta 2. un 4. punktu, 5. panta 5. un 6. punktu un 6. panta 4. punktu,
(1) tā kā Padomes Regulā (EEK) Nr. 357/79 ir paredzēts, ka dalībvalstis iesniedz Komisijai vīnogulāju stādījumu platību pamatapsekojuma un starpposma apsekojumu rezultātus tabulu kopuma veidā;
(2) tā kā Padomes Regulā (EEK) Nr. 357/79 ir paredzēts, ka tās dalībvalstis, kuras elektroniski apstrādā vīnogulāju stādījumu platību apsekojuma rezultātus, iesniedz Komisijai rezultātus mašīnlasāmā formā;
(3) tā kā Komisija Lēmumā 79/491/EEK3 par pamatapsekojumiem un Lēmumā 80/765/EEK4 par starpposma apsekojumiem nosaka un kodē teritoriālās vienības, kādās iedalāmi vīnogulāju stādījumu platību apsekojumu rezultāti;
(4) tā kā sakarā ar dažiem dalībvalstu teritoriālo vienību grozījumiem ir izrādījies nepieciešams aizstāt Lēmuma 79/491/EEK II pielikumu un Lēmuma 80/765/EEK II pielikumu attiecībā uz to, kā dalībvalstis pārraida vīnogulāju stādījumu platību pamatapsekojumu un starpposmu apsekojumu rezultātus;
(5) tā kā šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Sakarā ar dalībvalstu teritoriālo vienību grozījumiem Lēmuma 79/491/EEK II pielikumu un Lēmuma 80/765/EEK II pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1999. gada 9. septembrī

Labels: 6